CELEX: 62008CA0089
Language: et
Date: 2009-12-02 00:00:00
Title: Kohtuasi C-89/08 P: Euroopa Kohtu (suurkoda) 2. detsembri 2009 . aasta otsus — Euroopa Komisjon versus Iirimaa, Prantsuse Vabariik, Itaalia Vabariik, Eurallumina SpA, Aughinish Alumina Ltd (Apellatsioonkaebus — Riigiabi — Mineraalõli aktsiisimaksust vabastamine — Määruse (EÜ) nr 659/1999 artikli 1 punkti b alapunkt v — Põhjenduse puudumine — Kohtu algatus — Ühenduse kohtu omal algatusel tõstatatav avalikul huvil põhinev väide — Võistlevuse põhimõtte rikkumine — Põhjendamiskohustuse ulatus)

30.1.2010   
            
            
               ET
            
            
               Euroopa Liidu Teataja
            
            
               C 24/6
            
         Euroopa Kohtu (suurkoda) 2. detsembri 2009. aasta otsus — Euroopa Komisjon versus Iirimaa, Prantsuse Vabariik, Itaalia Vabariik, Eurallumina SpA, Aughinish Alumina Ltd
   (Kohtuasi C-89/08 P) (1)
   
   (Apellatsioonkaebus - Riigiabi - Mineraalõli aktsiisimaksust vabastamine - Määruse (EÜ) nr 659/1999 artikli 1 punkti b alapunkt v - Põhjenduse puudumine - Kohtu algatus - Ühenduse kohtu omal algatusel tõstatatav avalikul huvil põhinev väide - Võistlevuse põhimõtte rikkumine - Põhjendamiskohustuse ulatus)
   2010/C 24/08
   Kohtumenetluse keel: prantsuse, inglise ja itaalia
   
      Pooled
   
   
      Apellant: Euroopa Komisjon (esindajad: V. Di Bucci ja N. Khan)
   
      Teised menetlusosalised: Iirimaa (esindajad: D. O'Hagan ja P. McGarry, BL), Prantsuse Vabariik (esindajad: G. De Bergues ja A.-L. Vendrolini), Itaalia Vabariik (esindajad: R. Adam ja avvocato dello Stato G. Aiello), Eurallumina SpA (esindaja: solicitor R. Denton), Aughinish Alumina Ltd (esindajad: solicitor J. Handoll ja solicitor C. Waterson)
   
      Kohtuasja ese
   
   Apellatsioonkaebus, mis on esitatud Esimese Astme Kohtu (teine koda laiendatud koosseisus) 12. detsembri 2007. aasta otsuse peale liidetud kohtuasjades T-50/06, T-56/06, T-60/06, T-62/06 ja T-69/06: Iirimaa jt vs. komisjon, millega Esimese Astme Kohus tühistas komisjoni 7. detsembri 2005. aasta otsuse 2006/323/EÜ, mis puudutab Gardanne’i, Shannoni piirkonnas ja Sardiinias alumiiniumoksiidi tootmiseks kütusena kasutatavate mineraalõlide aktsiisi suhtes kehtestatud vabastust, mida rakendasid vastavalt Prantsusmaa, Iirimaa ja Itaalia (ELT 2006, L 119, lk 12) — Olemasoleva riigiabi ja uue riigiabi mõiste — Objektiivsed mõisted — Põhjenduse puudumine — Avalikul huvil põhinev väide, mille ühenduse kohus peab omal algatusel tõstatama — Dispositiivsuse põhimõtte ja võistlevuse ning kaitseõigusega arvestamise üldpõhimõtte rikkumine.
   
      Resolutsioon
   
   
               1.
            
            
               Tühistada Euroopa Ühenduste Esimese Astme Kohtu 12. detsembri 2007. aasta otsus liidetud kohtuasjades T-50/06, T-56/06, T-60/06, T-62/06 ja T-69/06: Iirimaa jt vs. komisjon osas, milles sellega:
               
                           —
                        
                        
                           tühistati komisjoni 7. detsembri 2005. aasta otsus 2006/323/EÜ Prantsusmaal Gardanne’i piirkonnas, Iirimaal Shannoni piirkonnas ja Itaalias Sardiinias alumiiniumoksiidi tootmisel kütusena kasutatava mineraalõli aktsiisimaksust vabastamise kohta — mida rakendasid vastavalt Prantsusmaa, Iirimaa ja Itaalia — põhjendusel, et Euroopa Ühenduste Komisjon rikkus põhjendamiskohustust seoses nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad [EÜ artikli 88] kohaldamiseks, artikli 1 punkti b alapunkti v kohaldamatusega käesoleval juhul, ning
                        
                     
                           —
                        
                        
                           otsustati, et Euroopa Ühenduste Komisjon kannab ise oma kohtukulud ja mõisteti temalt välja hagejate kohtukulud, sealhulgas kohtuasjas T-69/06 R ajutiste meetmete kohaldamise menetlusega seotud kulud.
                        
                     
         
               2.
            
            
               Suunata liidetud kohtuasjad T-50/06, T-56/06, T-60/06, T-62/06 ja T-69/06 tagasi Euroopa Liidu Üldkohtusse.
            
         
               3.
            
            
               Otsustada kohtukulude kandmine edaspidi.
            
         
      (1)  ELT C 116, 9.5.2008.